burgasdotpro/wikipedia huggingface dataset:
Mohavská púšť

Mohavská púšť zaberá veľkú časť juhovýchodnej Kalifornie, južnej Nevady, juhozápadneho Utahu a severozápadnej Arizony. Je pomenovaná podľa pôvodných obyvateľov v tejto oblasti - indiánsky kmeň Mohave.
Hranice púšte sú vo všeobecnosti definované výskytom juky Jozueho strom ("Yucca brevifolia"). Topografické hranice tvoria pohoria, Tehachapi Mountains na západe, San Gabriel Mountains a San Bernardino Mountains na juhozápade. Hranice pohorí sú dosť jednoznačné, pretože ich tvoria dva najväčšie tektonické zlomy v Kalifornii: San Andreas a Garlock.
Veľká panva leží na severe a púšť Sonoran na juhu a východe. Severovýchodná hranica nie je zreteľná a je tvorená práve výskytom Jozueho stromu.
Mohavská púšť má rozmanité členenie a viaceré biotopy. Nachádzajú sa tu 300 metrov vysoké pieskové duny, soľné pláne, vysychajúce jazerá a pramene. V púšti sa nachádza aj známe „údolie smrti“ - Death Valley, ktoré je najnižšie položenou pevninou v USA a jednou z najteplejších oblastí v USA.
Fauna a flóra.
V púšti sa nachádza od 1 000 do 2 000 druhov rastlín, medzi ktoré patria kaktusy, kry, niekoľko parazitických rastlín a veľké množstvo kvitnúcich rastlín. Medzi endemické druhy patria napríklad ryby v malých prameňoch a približne 22 rastlín.
Ochrana prírody.
Medzi chránené územia patria: Antelope Valley California Poppy Reserve, Arthur B. Ripley Desert Woodland State Park, Národný park Death Valley, Národný park Joshua Tree, Mojave National Preserve, Providence Mountains State Recreation Area, Red Rock Canyon State Park a Saddleback Butte State Park.
Podnebie.
Leto v púšti je veľmi suché a horúce. Ochladenie nastáva na konci jesene a v zime, keď nastane obdobie zrážok. Ročné zrážky predstavujú príjem menej ako a to najmä v nadmorskej výške nad V extrémne horúcom údolí Death Valley pravidelne dosahujú teploty 49 °C. Napriek svojej vyprahnutosti bola Mohavská púšť (aj Antelope Valley na juhozápade) strediskom produkcie ďateliny, ktorú zavlažovali pomocou akvaduktu California Aqueduct.
Chrám Kristovho narodenia (Riga)

Chrám Kristovho narodenia (, ) je hlavným katedrálnym chrámom pravoslávnej cirkvi v lotyšskom hlavnom meste Riga. Nachádza sa neďaleko pamätníka lotyšskej nezávislosti, ktorí poznajú turisti pod názvom Milda.
História.
Chrám bol vybudovaný z iniciatívy gubernátora P. Bagrationa pre potreby rozrastajúcej sa pravoslávnej komunity v meste Riga, ktorá bol strediskom gubernie a významným ruským baltským prístavom. Stavba sa realizovala v rokoch 1876 až 1884. Chrám bol postavený v novobyzantskom architektonickom štýle. Kupola chrámu sa vznáša do výšky 40 metrov. Počas nemeckej okupácie v čase prvej svetovej vojny (1917 - 1918) bola katedrála pravoslávnej cirkvi odobratá a prevzala ju evanjelická cirkev augsburského vyznania. Pravoslávnym veriacim sa chrám vrátil v roku 1921 a konali sa v ňom bohoslužby v ruskom a v lotyšskom jazyku. V roku 1961 komunisti chrám zatvorili a v jeho priestoroch zriadili planetárium.
Súčasnosť.
Po obnovení nezávislosti Lotyšska v roku 1991 bol chrám opäť vrátený pravoslávnym veriacim a začali sa v ňom konať pravoslávne bohoslužby. V roku 2000 dostala katedrála nový ikonostas, ktorý chrámu daroval I. Malyškov, ktorého rodina pochádzala z Lotyšska.
Jaroslav Vývlek

Generálporučík Ing. Jaroslav Vývlek (* 18. december 1955, Látky) je slovenský generál vo výslužbe. Od 1. októbra 2011 bol vo funkcii druhého zástupcu Náčelníka Generálneho štábu Ozbrojených síl Slovenskej republiky. Komcom augusta 2012 odišiel do výslužby.
Život.
Vojakom z povolania sa stal 29. augusta 1973. V roku 1974 absolvoval Jednoročnú dôstojnícku školu Mikulov na Morave. Potom v období 1976 až 1979 študoval na Vojenskej vysokej škole vo Vyškove na Morave a roku 1974 bol prijatý v hodnosti podporučík za vojaka z povolania. Po ukončení štúdia pôsobil v Česku, kde vykonával základné veliteľské funkcie v motostreleckom vojsku. Po ukončení postgraduálneho štúdia na Vojenskej akadémii A. Zápotockého v Brne bol v roku 1989 ustanovený do funkcie zástupcu veliteľa 104. motostreleckého pluku Tachov. 
Po zániku Česko-Slovenska sa v roku 1992, stal veliteľom 60. tankového pluku v Kežmarku. V roku 1998 absolvoval štúdium na Veliteľskej akadémii generálneho štábu SRN Hamburg. Po jeho absolvovaní sa stal náčelníkom operačného oddelenia 1. armádneho zboru Topoľčany a následne veliteľom 1. mechanizovanej brigády Prešov.V roku 1995 bol veliteľom 60. tankového pluku v Kežmarku, ktorý v od roku 1996 bol premenovaný na 23. mechanizovanú brigádu a v tejto funkcii veliteľa tejto brigády ho prezident SR vymenoval do prvej generálskej hodnosti brigádny generál. 
V roku 2003 absolvoval kurz anglického jazyka v kanadskom meste Borden. Po jeho absolvovaní nastúpil v Trenčíne do funkcie zástupcu veliteľa pozemných síl Generálneho štábu OS SR. V roku 2005 sa stal náčelníkom štábu riadenia operácií GŠ OS SR. Od 1. júna 2009 vykonával funkciu veliteľa Pozemných síl OS SR. Od 1. októbra 2011 bol vo funkcii druhého zástupcu Náčelníka Generálneho štábu Ozbrojených síl Slovenskej republiky.
Do druhej generálskej hodnosti ho prezident SR povýšil v roku 2005. Ovláda, anglický, nemecký a ruský jazyk. Generálmajor Ing. Jaroslav Vývlek je ženatý, otec dvoch detí.
Do hodnosti generálporučík ho prezident Ivan Gašparovič povýšil 4. mája 2011.
Trojmedzie

Trojmedzie je geografický bod, kde sa stretávajú hranice troch geografických celkov na rovnakej úrovni (štáty, historické krajiny, spolkové krajiny). Známymi sa stávajú väčšinou, až keď existujú dlhšiu dobu a keď sa tu napríklad stretávajú hranice troch kultúr a pod.
Väčšinou sa označujú vlajkami všetkých troch štátov, prípadne monumentom.
Slovensko má päť medzištátnych trojmedzí: v katastrálnom území obce Čierne, na sútoku Moravy a Dyje, v mestskej časti Bratislavy Čunovo, v koryte Tisy pri Čiernej nad Tisou a na predvrchole Kremenca.
Niektoré štáty, ako napr. Japonsko, ale tiež Portugalsko a Dánsko nemajú žiadne trojmedzie. Taktiež ho nemajú štáty, ktoré ležia vnútri iného štátu, napr. San Maríno, Lesotho.
Milošová

Milošová je časťou mesta Čadca. Nachádza sa severozápadne od centra mesta a s mestom ju spája autobusová linka číslo 4. Je dostupná po ceste III/2016, ktorá odbočuje z cesty I/11 v Podzávoze a pokračuje do Česka do obce Mosty u Jablunkova.
Nachádza na vo východnej časti Turzovskej vrchoviny (podcelky Predné vrchy a Kornická brázda). Na severe susedí s českou obcou Mosty u Jablunkova, na východe so Svrčinovcom, na juhovýchode s Podzávozom a na západe s Rakovou.
V lokalite Megoňky sa nachádza prírodná pamiatka – miesto s výskytom pieskovcových skalných gúľ (najväčšie nálezisko v Európe).
A-103 (SA-9)

A-103 (SA-9, Saturn-Apollo 9) bola orbitálna misia nosnej rakety Saturn I v rámci programu Apollo. Bola to tretia misia rakety Saturn s maketou veliteľského a servisného modulu. Raketa niesla aj prvý satelit programu Pegasus.
Ciele misie.
Misia mala za úlohu otestovať komponenty kozmickej lode Apollo a zároveň vyniesť satelit Pegasus. Maketa kozmickej lode Apollo bola tentokrát upravená tak, že v priestore servisného modulu bol umiestnený zložený satelit Pegasus. Po štarte sa mali postupne oddeliť prvý stupeň, únikový systém a potom veliteľský modul. Druhý stupeň so servisným modulom mali dosiahnuť obežnú dráhu spoločne a zotrvať na nej až do zániku v atmosfére. Satelit Pegasus sa mal postupne vysunúť z útrob servisného modulu a potom rozvinúť panely na testovanie frekvencie dopadov mikrometeoritov.
Tak ako pri predchádzajúcich misiách, aj tentokrát bola raketa a maketa Apolla vybavená množstvom meracích prístrojov a systémom na prenos telemetrie. Hlavným záujmom bolo otestovanie schopnosti rakety Saturn I dopraviť náklad na odlišnú dráhu ako predtým. Ďalšie testy sa týkali odhodenia veže únikového systému a mechanického systému na rozvinutie detekčných ramien satelitu Pegasus.
Priebeh letu.
Takmer ako každý štart aj misia A-103 bola postihnutá meškaniami a prerušovaním odpočítavania. Prvé meškanie bolo spôsobené poruchou napájania počítača letovej bezpečnosti na Eastern Test Range. Ďalšie meškanie si vyžiadalo vynútené vybitie a nabitie batérií satelitu Pegasus. Potom už všetko prebehlo bez problémov a náklad dosiahol požadovanú obežnú dráhu približne desať a pol minúty po štarte. V čase T+804 sekúnd sa oddelil veliteľský modul a o minútu neskôr začal proces rozvíjania detekčných ramien satelitu Pegasus. Misia bola úspešná vo všetkých bodoch aj napriek drobným poruchám nosiča aj nákladu. Satelit mal projektovanú životnosť 1188 dní a deaktivovaný bol 29. augusta 1968.
Jablunkovský priesmyk

Jablunkovský priesmyk (, ) je priesmyk v nadmorskej výške , v obci Mosty u Jablunkova v Moravsko-sliezskom kraji, približne severne od hranice so Slovenskom.
Priesmyk oddeľuje od seba Moravsko-sliezske Beskydy a Jablunkovské medzihorie a zároveň od juhu uzatvára Jablunkovskú brázdu. Je tiež súčasťou rozvodie medzi európskymi veľtokmi Odrou a Dunajom.
Význam.
Dejiny.
Podľa nálezov rímskych mincí viedli cez priesmyk obchodné cesty už v dobe staroveku a je možné, že ním viedla aj jedna vetva Jantárovej cesty. V stredoveku tu viedla tzv. soľná cesta, ktorou sa prepravovala soľ z poľskej Wieliczky neďaleko Krakova. V 15. a 16. storočí sa cez priesmyk vozila meď z územia dnešného Slovenska do Poľska.
Jeho strategická poloha na historických hraniciach Sliezska a Uhorska (niekedy sa nazýva aj „Brána do Sliezska“) viedla v reakcii na obsadenie Uhorska Turkami k vybudovaniu systému opevnení známych ako šance. Opevnenia boli niekoľkokrát prestavané a obnovované, stála vojenská posádka tu bola až do roku 1829, v 2. polovici 19. storočia boli opustené.
V noci z 25. na 26. augusta 1939 sa v týchto miestach odohral Jablunkovský incident – ozbrojený stret medzi nemeckou a poľskou armádou, ktorého cieľom bolo zabrániť zničeniu železničných tunelov Poliakmi. Tento stret sa považuje za prvý predčasný konflikt druhej svetovej vojny.
Súčasnosť.
Jablunkovský priesmyk má aj v súčasnosti veľký dopravný význam, keďže ním prechádza medzinárodná cesta I/11 (súčasť cesty E75) zo Slovenska do Ostravy, prestavaná do podoby obchvatu a v jej pôvodnej trase regionálna cesta II/474. Jablunkovským tunelom (pôvodne dvomi tunelmi) ho od roku 1871 prekonáva bývalá Košicko-bohumínska železnica, dnes železničná trať 127 (v slovenskom systéme), resp. 320 (v českom systéme). Plánované bolo aj prepojenie Vážskej vodnej cesty s Odrou vrcholovým plavebným tunelom.
Významný je Jablunkovský priesmyk aj pre prepojenie energetických prenosových sústav Česka a Slovenska. Od roku 1930 ním vedie jedno z najstarších vedení s napätím 110 kV (pôvodne 100 kV) na území bývalého Česko-Slovenska zo Žiliny do Třinca (dnes súčasť distribučnej sústavy). Zároveň priesmykom vedie jedno z najstarších 400 kV vedení medzi rozvodňami Nošovice a Varín, uvedené do prevádzky v roku 1959.
Zwardoń

Zwardoń je dedina v gmine Rajcza, v powiate Żywiec, v sliezskom vojvodstve. Leží v západnej časti Żywieckych Beskýd pri hranici so Slovenskom. V rokoch 1975–1998 patrila do Bielskeho vojvodstva a do roku 1975 do Krakovského vojvodstva. Rozkladá sa okolo troch priesmykov: "Przełęcz Przysłop", "Przełęcz Zwardońska" a "Przełęcz Graniczne"
Dátum vzniku dediny nie je presne známy. Pravdepodobne vznikla v 17. storočí. Najstaršou časťou je osada "Myto".
V roku 1884 bola otvorená železničná trať z Čadce do Żywca. Spojenie so Česko-Slovenskom však bolo po druhej svetovej vojne prerušené.
V roku 1992 bol otvorený železničný a v roku 1995 cestný hraničný prechod na Slovensko (v osade Myto).
Zwardoń je známe lyžiarske stredisko. Vďaka priaznivému podnebiu sa sneh občas udrží až do apríla. Okrem toho je tu dobre rozvinutá turistická infraštruktúra.
Mikroregión (útvar obcí)

Mikroregión je dobrovoľné združenie miest a obcí s cieľom riešenia spoločných problémov a hľadania ciest spoločného rozvoja daného územia. Podľa zákona o obecnom zriadení je predmetom činnosti združení obcí najmä oblasť sociálnych vecí, starostlivosti o životné prostredie, miestnej dopravy, oblasť školstva, kultúry a miestny cestovný ruch. Vznik mikroregiónu je iniciatívou samotných obcí, nie príkazom nadriadeného orgánu. 
Mikroregión na Slovensku.
Takéto združenie môže byť zaregistrované:
Všetky typy združení sú právnické osoby.
Kakapo

Kakapo (lat. "Strigops") je rod vtákov z čeľade papagájovité. Jediným druhom rodu je kakapo sovovitý (staršie "papagáj soví"; lat. "Strigops habroptila") je jeden z najvzácnejších papagájov na svete, ktorý prežíva na niekoľkých ostrovoch Nového Zélandu. Je to 60 centimetrov vysoký papagáj, ktorý tvárou pripomína sovu a ako sova sa tiež vyznačuje nočnou aktivitou. S hmotnosťou 1,5 až 3 kg je najťažší zo všetkých papagájov a jediný nelietavý papagáj. Je nelietavý ale na svahoch dokáže plachtiť. 
Vzhľad.
Má výstredný vzhľad. Vyvinul sa na odľahlých ostrovoch bez prítomnosti dravcov. Keď sa časti južného prakontinentu Gondwana pred asi 90 miliónmi rokov začali pohybovať smerom od seba a Nový Zéland sa dostal do svojej dnešnej polohy, bol dosiahnuteľný už len vzduchom-teda pre vtáky, nie však pre štvornohé šelmy. A tak sa kakapovia vzdali energicky náročného lietania. Vystačí si so schopnosťou šplhať. Perie majú žlto-zeleno-čierne. Je to nočný vták, ktorého nie je ľahké spozorovať. Je ale možné ho vystopovať pomocou cestičiek (a zvyškov potravy), ktoré si pri opakovanom pohybe na zemi vytvára a ktoré sa podobajú cestičkám malých cicavcov. Živí sa iba rastlinnou potravou.
Je dlhý 63 cm s rozpätím krídel 1,2 m.
Spôsob života.
Žije samotársky. Pári sa iba v období keď je dostatok potravy. Samec a samica sa podobajú. Samec je ale väčší a ťažší. Hniezdi v norách alebo skalných puklinách. Kladie 2 až 4 vajcia. Dĺžka života je 60 rokov (iný zdroj uvádza bežne 20 rokov, niektoré jedince 30 až 40 rokov).
Ohrozenie a ochrana druhu.
Kedysi obývalo Nový Zéland tisíce kakapov sovovitých. Keď prišli Maorovia so psami a 800 rokov po nich belosi priviezli ďalšie šelmy, začal sa počet kakapov rýchlo znižovať. V roku 1976 ostali iba 18 žijúcich samcov. Žijúce vtáky sa premiestnili na ostrovy bez predátorov a dohľadom ochranárov. Vypátralo sa posledných 51 jedincov na ostrove Stewart Island. V roku 2005 už existovalo 85 jedincov, najviac za posledných 25 rokov. Dnes sa kakapovia chovajú na ostrove Codfish Island; ich počet v marci 2009 prekročil sto jedincov (2019 = 116 jedincov).
Administratívne členenie Iraku

Irak sa hierarchicky člení na tieto jednotky:
Na území guvernorátov Dahúk (kurd. Dihok), Arbíl (kurd. Hewlér), As-Sulajmáníja (kurd. Silémaní) a časti guvernorátov Ninive a Dijálá (de facto aj na časti územia guvernorátov Karkúk a Saláh ad-Dín) sa navyše nachádza Autonómny región Kurdistan so špeciálnym postavením.
O zmenách členenia v rokoch 1974 a 1976 pozri článok guvernorát (Irak).
Liwá

Liwá' (v arabčine 1. zástava 2. obvod, kraj, provincia a pod.; po osmansky "liwá") alebo po slovensky aj liva bolo v Osmanskej ríši synonymum pre výraz sandžak (tretie synonymum od polovice 19. stor. bolo mütesarriflik), teda správnu jednotku pod vilájetom. 
Zo štátov, ktoré vznikli na území Osmanskej ríši, sa výraz najdlhšie zachoval v Iraku (do roku 1974). V Iraku (a do roku 1939 aj v Egypte) výraz znamená aj brigádu vo vojsku. Okrem toho existovala veľká správna jednotka liwá v štátoch Jordánsko (do roku 1965), Severný Jemen (v 80. rokoch 20. storočia) a Omán (zhruba do 90. rokov 20. stor.)
Železničná trať Čadca – Zwardoń

Železničná trať Čadca – Zwardoń (v cestovnom poriadku pre verejnosť označená ako železničná trať číslo 129) je jednokoľajná, elektrifikovaná trať, vedúca z Čadce do poľskej stanice Zwardoń. 
Dejiny.
Trať bola odovzdaná do prevádzky 3. novembra 1884. Počas 2. svetovej vojny bola trať poškodená a následne obnovená iba v úseku po zastávku Skalité-Serafínov. Až v roku 1991 bol zrekonštruovaný úsek do Zwardońa a prvý vlak cez štátnu hranicu prešiel 1. júna 1992. V priebehu rokov 19992002 bola trať elektrifikovaná.
Tešínske kniežatstvo

Tešínske kniežatstvo (, , , ) bolo sliezskym kniežatstvom, ktoré vzniklo v roku 1290 odtrhnutím od opolského kniežatstva. Tešínske kniežatá z rodu Piastovcov sa priklonili k Českému kráľovstvu a tešínske knieža sa stalo lénnikom českého kráľa.
V dôsledku zadĺženia boli niektoré časti kniežatstva v 16. storočí predané. Po vymretí tešínskych Piastovcov pripadlo kniežatstvo ako odúmrť českému kráľovi z rodu Habsburgovcov. Habsburgovci sa stali tešínskymi kniežatami až do roku 1918, keď sa rozpadlo Rakúsko-Uhorsko.
Toto územie sa však hneď stalo predmetom sporu medzi Česko-Slovenskom a Poľskom, ktorý bol nakoniec vyriešený arbitrážou v roku 1920.
Letné olympijské hry 1956

XVI. letné olympijské hry sa konali v austrálskom meste Melbourne od 22. novembra do 8. decembra 1956.
Administratívne členenie Egypta

Egypt sa hierarchicky člení na:
Šľahorov potok

Šľahorov potok (uvádzaný aj ako "Šlahorov potok", v Česku aj "Slahorov potok" alebo "Renštok") je potok na Kysuciach, v severnej časti okresu Čadca a v juhovýchodnej časti okresu Frýdek-Místek. Je to pravostranný prítok Čierňanky, meria 6,8 km a je tokom V. rádu.
Prameň.
Pramení v Moravsko-sliezskych Beskydách na juhovýchodnom svahu Skalky (), v nadmorskej výške približne , neďaleko česko-slovenskej štátnej hranice.
Smer toku.
Na hornom toku tečie na juhovýchod až východ, od sútoku s prítokom pod Šancami sa stáča na juh až juhovýchod. Po prekročení hranice sa stáča na juhovýchod až východ, preteká cez časť Svrčinovec-Zatky a viacnásobne sa vlní.
Ústie.
Šľahorov potok sa vlieva do Čierňanky na území obce Svrčinovec, blízko centra obce.
Biotop.
Potok tvorí vo svojej strednej časti meandre, na ktoré nadväzujú vlhké podmáčané lúky. Slúži ako pstruhový rybársky revír.
Dmitrij (Moskovské kniežatstvo)

Dmitrij Ivanovič Donský (, * 12. október 1350, Moskva† 19. máj 1389, tamže) bol knieža moskovský a veľký knieža vladimirský. Patrí k veľkým osobnostiam ruskej histórie a ruskej vojenskej slávy. Do dejín sa zapísal ako prvý ruský vládca, ktorý bol schopný vzoprieť sa tatárskej porobe a zvíťaziť nad tatárskymi vojskami v otvorenom boji.
Biografia.
Bol synom kniežaťa Ivana II. Ivanoviča. V období jeho neplnoletosti vládol za neho metropolita Alexej. Od roku 1359 bol kniežaťom moskovským a o tri roky neskôr sa stal kniežaťom vladimírskym. Jeho cieľom bolo čo najviac sa osamostatniť spod vplyvu Zlatej hordy a zjednotiť rozdrobené Rusko. Tatári využívali vnútorné boje medzi ruskými kniežatami (Moskva, Nižnij Novgorod, Riazaň, Vladimír, ...) a nútili ich odvádzať vysoké dane. Rozhodol sa postupne podriadiť si niektoré ruské kniežatstvá a tak upevniť obranyschopnosť Ruska. Podriadil si Vladimír a Suzdaľ. V roku 1367 vybudoval prvý kamenný Moskovský kremeľ. V rokoch 1368 až 1370 odrazil útoky litovských vojsk.
Jeho hlavným cieľom sa stal boj proti Zlatej horde. Využil vnútorné nepokoje v tomto tatárskom štáte a odmietol zaplatiť tatárskym poslom zvýšené dane. Tatári reagovali vojenskou výpravou. Prvýkrát sa stretol Dmitrij s tatárskymi vojskami 11. augusta pri rieke Voža. Dmitrij Tatárov porazil a ich vodca padol v boji.
Bitka na Kulikovskom poli.
Rozhodujúcim stretnutím s vojskami Zlatej hordy bola bitka na Kulikovskom poli pri rieke Don, ktorá sa odohrala 8. septembra 1380. Tatársky vládca Mamaj sa rozhodol potrestať neposlušné knieža Dmitrija. Dmitrij obratnou politikou a taktikou dosiahol, aby sa Tatári nespojili s Litovcami a niektorými ruskými vojskami. Mamaj bol taktikou Dmitrija zaskočený a jeho vojská boli porazené. Sám vodca Tatárov Mamaj utiekol na Krym, kde bol svojimi vojakmi zavraždený. Dmitrij, ktorý stál na čele svojich vojsk, bol v bitke ranený. Vyvrátil ale mýtus o neporaziteľnosti tatárskych vojsk a Zlatá horda začala postupne strácať silu a postavenie vo východnej Európe. Aj keď chán Tochtamiš v roku 1382 pomocou zrady niektorých ruských kniežat Moskvu dobyl a vyplienil, boj za samostatnosť ruských kniežatstiev a ich zjednotenie sa už zastaviť nedal.
Osobnosť Dmitrija Donského a jeho odkaz.
Po slávnom ťažení proti Tatárom pokračoval Dmitrij v zjednocovaní Ruska. Za veľkolepé víťazstvo pri rieke Don v roku 1380 získal prívlastok Donský. V roku 1386 si podriadil aj Novgorod. Mal 12 detí, z toho 8 synov a 4 dcéry. V jeho snahách o zjednocovanie ruských zemí pokračoval jeho syn Vasilij I. Dmitrijevič. Dmitrij Donskij je pochovaný v Archanjelskom chráme v moskovskom Kremli. Už po jeho smrti silneli snahy v ruskej pravoslávnej cirkvi po jeho svätorečení. Stalo sa tak až oveľa neskôr v 20. storočí. Spolu s Alexandrom Nevským je považovaný za obrancov Ruska a ruskej pravoslávnej viery, ale aj za veľké osobnosti ruskej vojenskej slávy. Odkazom oboch slávnych vojvodcov sa nadchýnali ruskí velitelia a vojaci v neskorších vojenských konfliktoch (napoleonské vojny, vojny s Turkami, prvá svetová vojna a hlavne Veľká vlastenecká vojna).
Ján Golian

Ján Golian môže byť:
Chrám svätého Alexandra Nevského (Paríž)

Chrám svätého Alexandra Nevského (, ) v Paríži je pravoslávnym chrámom Rusov, ktorí žijú v hlavnom meste Francúzska. Chrám sa nachádza v centre Paríža na ulici Daru.
História.
Paríž sa stal miestom ruskej migrácie už od 18. storočia. V 19. storočí sa počet Rusov v Paríži zvyšoval, a preto vznikla potreba postaviť pre ich duchovné potreby ruský pravoslávny chrám. Začal sa stavať v roku 1847 a dokončený bol v roku 1861. Slávnostná vysviacka sa konala 11. septembra 1861. Paríž bol aj miestom, ktoré navševovali ruskí intelektuáli pri svojich cestách po západnej Európe. Na stavbu chrámu prispel aj ruský cár Alexander II. sumou 150 000 frankov. Chrám bol pomenovaný na počesť ruského vládcu, vojvodcu a svätca sv. Alexandra Nevského. 12. júla sa tu uskutočnil sobáš španielskeho maliara Pabla Picassa s tanečníčkou ruského pôvodu Oľgou Chochlovou. Počet príslušníkov ruskej pravoslávnej cirkvi sa zvyšoval hlavne po boľševickej revolúcii 1917. Soborom sa chrám stal v roku 1922. V roku 1983 sa stal oficiálne historickou pamiatkou Francúzskej republiky a od roku sa začali veľké rekonštrukčné práce.
Architektúra.
Chrám je vybudovaný v tzv. novobyzantskom architektonickom štýle podľa plánov architekta R.I. Kuzmina. Má tvar gréckeho kríža a zdobí ho päť kupol. Kupoly reprezentujú Ježiša Krista a štyroch evanjelistov. Najvyššia kupola dosahuje výšku 48 metrov. Vnútro chrámu zdobia fresky a krásny ikonostas s ikonami významných ruských majstrov. V chráme sa nachádzajú pomníky významných osobností Ruska, ktoré tu žili (I. Turgenev či nositeľ Nobelovej ceny Ivan Bunin).
Victoria Silvstedtová

Karen Victoria Silvstedtová (* 19. september 1974, Skellefteå, Švédsko) je švédska modelka, herečka, speváčka a televízna moderátorka.
Život.
V súťaži Miss Švédska v roku 1993 obsadila druhé miesto. Nasledujúci rok reprezentovala svoju krajinu na Miss World, kde sa dostala medzi finalistov. V roku 1994 začala pracovať ako modelka v Paríži pre rôzne spoločnosti, vrátane známych značiek.
Silvstedtová tvrdí, že medzi jej obľúbené koníčky patrí spev, v roku 1999 dokonca nahrala album s názvom "Girl On the Run", vydané spoločnosťou EMI, za ktoré dostala zlatú platňu vo Švédsku, sa singly "Rocksteady Love" a "Hello, Hey".
Tiež stvárnila pár menších rolí v hollywoodskych filmoch, vrátane "Boat Trip", "The Independent", "BASEketball" a "Out Cold". Silvstedtová sa objavila v reality show sústredené okolo jej života s názvom "My Perfect Life", ktorá sa vysielala v Spojenom kráľovstve, v Latinskej Amerike, Austrálii a Spojených štátoch.
Victoria Silvstedtová hovorí plynule švédsky, francúzsky, anglicky a taliansky.
Gouvernement

Gouvernement (slov. výslovnosť: [guvernmán]; z fr. vláda, správa, ovládanie, guvernérstvo, miestodržiteľstvo, gubernia) môže byť:
Guvernorát

Guvernorát (staršie: "gouvernement" alebo zriedkavo "gubernia") alebo v niektorých prípadoch aj provincia je slovenské označenie administratívnych jednotiek Tuniska (arab. "wilája", teda vilájet), ako aj administratívnych jednotiek, ktorých originálny (t. j. arabský) názov znie "muháfada/muháfaza"(محافظة - muḥāfaza(h), množné číslo محافظات - muḥāfaẓāt). Na rozdiel od angličtiny (governorate) sa výrazom guvernorát v slovenčine "ne"označuje (ruská) gubernia, gouvernement ani miestodržiteľstvo.
Celkovo majú guvernoráty tieto štáty:
Jablunkovská brázda

Jablunkovská brázda je geomorfologický celok a rozsiahla úvalovitá zníženina v Západných Beskydách, oddeľujúca Moravsko-sliezske Beskydy, Sliezske Beskydy a Jablunkovské medzihorie s celkovou rozlohou 74 km². 
Polohopis.
Jablunkovská brázda sa nachádza v severnej časti Západných Beskýd. Na severe susedí s Podbeskydskou pahorkatinou (podcelok Třinecká brázda), na severovýchode so Sliezskymi Beskydami (podcelok Čantoryjská hornatina), na juhovýchode s Jablunkovským medzihorím a na západe s Moravsko-sliezskymi Beskydami (podcelok Lysohorská hornatina).
Najvyšší vrchol je Kempa na východnom okraji brázdy s nadmorskou výškou .
Centrom brázdy je mesto Jablunkov, pri ktorom sa delí na dve časti. Východná časť smeruje k Poľsku a oddeľuje Sliezske Beskydy od Jablunkovského medzihoria. Južná smeruje k Jablunkovskému priesmyku a oddeľuje Jablunkovské medzihorie od Moravsko-sliezskych Beskýd. Brázda je odvodňovaná riekou Olšou, ktorá tu často vytvára riečne terasy vďaka naplaveninám. Do Olše ústi mnoho potokov a bystrín, odvádzajúcich vodu z Moravsko-sliezskych i Sliezskych Beskýd. Okraje brázdy pri úpätí pohorí tvoria mierne zvlnený reliéf pahorkatiny.
Olše

Olše (v tešínskom nárečí a ) je rieka v okresoch Frýdek-Místek a Karviná v Česku a v Sliezskom vojvodstve v Poľsku, čiastočne tvorí štátnu hranicu. Je dlhá . Povodie má rozlohu , z toho na území Poľska.
Priebeh toku.
Pramení neďaleko poľskej dediny Istebna v Sliezskych Beskydách v nadmorskej výške 840 V hornej časti od Jablunkova po Třinec tvorí hranicu medzi Sliezskymi a Moravsko-sliezskymi Beskydami. Od Tešína po Karvinú a od Závady po ústie tvorí česko-poľskú hranicu. Vlieva sa do rieky Odry pri meste Bohumín.
Na rieke Olši leží niekoľko významných miest, najväčšie z nich je Karviná. V minulosti v blízkosti Olše stálo aj niekoľko hradov a zámkov: Šance, Hrádek u Jablunkova, hrad a zámok v Tešíne, zámky Ráj, Solca, Fryštát a Petrovice u Karviné.
Názov.
V miestnych nárečiach sa rieka nazývala "Olza", "Olsa", "Olša". Meno "Olza", predtým "Oldza", pochádza zrejme od slova „oliga“ [olьga], čo v jazyku starých Slovanov označovalo „rieku bohatú na vodu“ (a s významom „olše“ nesúvisí). V nemecky vydaných mapách sa rieka objavuje od roku 1493 ako "Olsa" (nemecky sa číta Olza). Názov "Olsza" [olša] alebo "Olše" vznikol vďaka jazykovým puristom na konci 19. storočia. Na 10. zhromaždení "Kongresu Poliakov v Českej republike" v roku 2008 sa delegáti zaviazali k činnostiam za prinavrátenie mena Olza v Česku.
Kultúra.
Rieka Olše má veľký význam pre miestnu poľskú menšinu – ku rieke sa vzťahuje i ich neoficiálna hymna „Płyniesz Olzo po dolinie“ ("Plynieš Olše po doline"). Poliaci tiež nazývajú východnú časť českého Tešínska „Zaolzie“ ("Zaolšie").
Maria (I Like It Loud)

„Maria (I Like It Loud)“ je skladba nemeckej techno skupiny Scooter z ich deviateho štúdiového albumu "The Stadium Techno Experience" z roku 2003. Skladba vyšla ako tretí a posledný singel albumu v roku 2003. Singel aj videoklip vznikol v spolupráci s hardcorovým producentom Marcom Acardipanom a Dickom Rulesom. Refrén skladby je u fanúšikov veľmi populárny a často znie na koncertoch skupiny Scooter.
História.
Videoklip piesne ukazuje účinkovanie skupiny Scooter v nočnom klube. V rebríčkoch Nemecka a Rakúska sa skladba dostala na 4. miesto.
Pieseň je tiež používaná niektorými futbalovými klubmi aby vzbudili atmosféru na štadiónoch, je obzvlášť použitá ako hymna rumunského tímu Steaua Bucharest a gólová oslava nemeckého klubu Borussia Mönchengladbach, talianskeho klubu US Città di Palermo a MLS' Philadelphia Union.
Zoznam skladieb.
Poznámky.
Počas natáčania hudobného videa sa H. P. Baxxter stretol so svojou budúcou manželkou.
Na koncetoch Scooter, je refrén skladby často spievaný davom, aj keď nie je pieseň hraná (medzi skladbami).
Chrám svätého Alexandra Nevského (Postupim)

Chrám svätého Alexandra Nevského (, ) sa nachádza v mestskej štvrti Alexandrovka nemeckého mesta Postupim. Je to chrám ruskej pravoslávnej cirkvi, ktorý slúži ruskej diaspore, ktorá žije v tomto nemeckom meste.
História.
Ruská štvrť Alexandrovka bola vybudovaná v rokoch 1826 až 1827 za panovania pruského panovníka Fridricha Wilhelma III. pre príslušníkov ruských vojakov, ktorí slúžili v jeho armáde. Štvrť bola pomenovaná na počesť ruského imperátora Alexandra I. Neskôr sa ruská komunita rozširovala a vznikla potreba založiť pravoslávny chrám. Vybudovali ho v rokoch 1826 až 1829 na vrchu Kapellenberg. Jeho hlavným architektom bol V. Stassov, ktorý ju navrhol v duchu tradičného staroruského architektonického štýlu. Chrám bol zasvätený kniežaťu svätému Alexandrovi Nevskému. Od roku 1930 sa v chráme bohoslužby nekonali. V roku 1949 pripadol chrám moskovskému pravoslávnemu patriarchátu a začali sa v ňom sporadicky konať pravoslávne bohoslužby. V roku 1986 bol menovaný pravoslávny kňaz a dnes žije v meste okolo 1000 pravoslávnych veriacich.
Architektúra.
Staroruský architektonický štýl je doplnený prvkami neogotiky a neoklasicizmu. Chrám má štvorcový pôdorys a zdobí ho päť kupol. Najvyššia symbolizuje Krista Spasiteľa a štyri menšie štyroch apoštolov. Fasádu chrámu zdobia obrazy Krista Spasiteľa (západná fasáda), sv. Alexandra Nevského (južná fasáda) a iných svätcov. v interiéri sa nachádza jednoradový ikonostas.
Behind the Cow

„Behind The Cow“ je singel z roku 2007 nemeckej techno skupiny Scooter v spolupráci s americkým raperom Fatmanom Scoopom z ich dvanásteho štúdiového albumu "The Ultimate Aural Orgasm". Skladba mala premiéru v Dome 40 v Düsseldorfe dňa 1. decembra 2006 a dňa 19. januára 2007 bola vydaná z albumu. Jeff „Mantas“ Dunn hrá v skladbe na gitaru.
Hudobné video.
Video bolo nakrúcané v Indii, kde si Scooter vyvolal polemiku pre maľovanie kravy - v Indii posvätného zvieraťa.
Chrám svätého Alexandra Nevského (Lodž)

Chrám svätého Alexandra Nevského () je pravoslávnym chrámom v poľskom meste Lodž. Aj keď mesto Lodž je mestom s výraznou prevahou rímskokatolíckeho obyvateľsta (ako väčšina poľských miest), žije tu aj menšia pravoslávna komunita.
História.
Pravoslávny chrám v meste bol vybudovaný v roku 1884 podľa plánov architekta H. Majewskeho. postavený bol na pamiatku neúspešného pokusu o atentát na cára Alexandra II. (2.apríl 1879). Na stavbu chrámu prispeli poprední priemyselníci mesta a významné osobnosti. Chrám je vybudovaný v rusko-byzantskom architektonickom štýle pre 850 veriacich. Zasvätený bol veľkému ruskému vojvodcovi a svätcovi z 13. storočia Alexandrovi Nevskému, ktorý zastavil nemeckú expanziu do Ruska v bitke na Čudskom jazere.
Sliezske Beskydy

Sliezske Beskydy (, , ) alebo Tešínske Beskydy sú pohorie vo Vonkajších Západných Karpatoch. Pohorie leží na území Poľska a Česka, väčšina územia však v Poľsku.
Geografia.
Sliezske Beskydy sa skladajú z dvoch horských pásiem, ktoré oddeľuje dolina rieky Visly. Ide o "pásmo Čantoryje" na západe a "pásmo Baraniej Góry" na východe. Najvyššie vrcholy sú Skrzyczne (), Barania Góra () a Velká Čantoryje ( najvyšší vrchol českej časti). V geomorfologickom členení Česka tvorí pohorie geomorfologický celok a celú jeho českú časť tvorí podcelok Čantoryjská hornatina. 
Sliezske Beskydy hraničia na západe s Moravsko-sliezskymi Beskydami, od ktorých ich oddeľuje Jablunkovská brázda, ktorou preteká rieka Olše. Na severe oddeľuje Sliezske Beskydy od Malých Beskýd rieka Biała. Na juhovýchode hraničia s Żywieckymi Beskydami, ktoré oddeľuje tok rieky Soły. Na juhu ich dolina rieky Olše oddeľuje od Jablunkovského medzihoria.
Poľská časť Sliezskych Beskýd tradične v členení podľa Jerzyho Kondrackiego zahŕňala aj poľskú časť Jablunkovského medzihoria. Podľa aktualizovaného členenia Poľska z roku 2018 však táto časť tvorí novú geomorfologickú jednotku pod názvom "Międzygórze Jabłonkowsko-Koniakowskie".
Podnebie.
Pre Sliezske Beskydy je, podobne ako pre celé Západné Beskydy, charakteristický pomerne vysoký ročný úhrn zrážok v rozmedzí 800. Najvyšší úhrn zrážok pripadá na leto. Priemerná ročná teplota sa pohybuje od 5,4°C v hrebeňových partiách do 8,5°C v Jablunkovskej brázde. Najchladnejším mesiacom je január, najteplejším je júl. Zima začína koncom novembra a trvá až do konca marca (niekedy i do polovice apríla). V najvyšších polohách sneh vydrží 150180 dní, v nížinách len 3060 dní. Snehové zrážky sú dosť výdatné, na hrebeňoch sa môže vytvoriť až snehová pokrývka. Počasie tu výrazne ovplyvňuje silný vietor. Na jar a jeseň sa často vyskytuje halný. Vzhľadom k zalesnené a nie príliš strmé svahy sa tu nevyskytujú lavíny.
Rozdelenie Sliezskych Beskýd.
Pásmo Čantoryje.
Pásmo Čantoryje je časť Sliezskych Beskýd, ktorá sa oddeľuje od pásma Baraniej Góry pri vrchu Karolówka (). Jeho hrebeňom prechádza rozvodie medzi Odrou a Vislou a štátna hranica medzi Českom a Poľskom. Najvyšší vrch je Velká Čantoryje ().
Pásmo Baraniej Góry.
Pásmo Baraniej Góry nazývané aj "Vislanské pásmo" predstavuje horský hrebeň Sliezskych Beskýd tiahnúci sa zo severu na juh. Od pásma Čantoryje od oddeľuje dolina rieky Visly. Najvyšší vrch je Skrzyczne ().
Kostol Nepoškvrneného počatia Panny Márie (Daugavpils)

Chrám Nepoškvrneného Počatia Panny Márie (, , ) je rímskokatolíckym chrámom v lotyšskom meste Daugavpils. Patrí do rímskokatolíckej diecézy Rezekne - Aglona. Nachádza sa na ulici Pumpura.
História.
Východná časť Lotyšska, tzv. Latgalsko, je na rozdiel od ostatných lotyšských území prevažne rímskokatolícke, pretože až do delenia Poľska patrilo pod katolícke Poľsko (ostatné časti boli do severnej vojny pod vládou evanjelického Švédska). Kostol bol postavený v rokoch 1902 až 1905 podľa projektu W. Neumanna v tzv. novobarokovom architektonickom štýle. Posvätený bol 4. decembra 1905 a konali sa v ňom bohoslužby pre veriacich poľkej národnosti. Neskôr sa tu začali odbavovať aj bohoslužby v lotyšskom a ruskom jazyku. Počas druhej svetovej vojny a ani počas komunistickej diktatúry chrám nebol zatvorený.
Architektúra.
Novobarokový architektonický štýl, tzv. baltský barok bol typický pre sakrálnu architektúru chrámov v Pobaltí. Kostol má dve rovnaké vysoké veže (výška 51 metrov). Interiér zdobia štyri neobarokové oltáre. Hlavný oltár je zasvätený Nepoškvrnenému Počatiu Panny Márie. Ďalšie oltáre Najsvätejšiemu Srdcu Ježišovmu, Stanislavovi Kostkovi a Panne Márii Lurdskej.
Leonid Vitalievič Kantorovič

Leonid Vitalievič Kantorovič () (* 19. január 1912, Petrohrad, Rusko, vtedy Ruská ríša – † 7. apríl 1986, Moskva, Rusko, vtedy Ruská SSR, ZSSR) bol ruský matematik a ekonóm, nositeľ Ceny Švédskej ríšskej banky za ekonomické vedy na pamiatku Alfreda Nobela za rok 1975. 
Pracoval v matematickej teórii optimalizácie, kde položil základy lineárneho programovania, niekoľko rokov pred tým, než George Dantzig objavil simplexovú metódu. Svoje poznatky v teórii optimalizácie využíval v oblasti hospodárskeho plánovania. V roku 1949 dostal za svoju prácu v tejto oblasti Stalinovu cenu.
Pracoval aj v iných oblastiach matematiky, predovšetkým vo funkcionálnej analýze a numerickej matematike, aplikoval funkcionálnu analýzu na analýzu niektorých iteratívnych metód numerickej matematiky, z čoho vzišla tzv. Kantorovičova nerovnosť. Je tiež autorom konceptu tzv. Kantorovičovej metriky, ktorá sa využíva v teórii pravdepodobnosti. Pracoval aj v komplexnej analýze, variačnom počte a deskriptívnej teórii množín.
Aglonská bazilika

Aglonská bazilika (, ) je kostol rímskokatolíckej diecézy Rezekne - Aglona a významným pútnickým miestom lotyšských rímskych katolíkov. Nachádza sa 40 kilometrov od mesta Daugavpils a 250 kilometrov od hlavného mesta Riga.
Dejiny.
Postavená bola dominikánmi z mesta Vilnius na mieste staršieho dominikánskeho kostola v rokoch 1768 až 1789 v barokovom architektonickom štýle. Bola založená aj vďaka ochrane mocného šľachtického rodu Chostowických, ktorý podporoval dominikánov v Aglone. Po pripojení k Ruskému impériu narážajú dominikáni v prevažne pravoslávnom Rusku na problémy a v roku 1863 vláda zakázala vstupovať záujemcom do dominikánskeho rádu. Po vyhlásení nezávislosti Lotyšska bol v roku 1920 v chráme vysvätený prvý lotyšský biskup. V roku 1980 získal kostol titul "basilica minor". 9. septembra 1993 navštívil toto miesto pápež Ján Pavol II., ktorý tu odslúžil omšu pre 380 000 veriacich.
La solitudine

La solitudine (slovensky: "Samota") je pieseň talianskej speváčky Laury Pausini. Je to vôbec prvý singel z jej debutového albumu "Laura Pausini".
Pieseň prvýkrát prezentovala na Festivale San Remo v tom istom roku. S piesňou o samote nakoniec vyhrala v kategórii nových talentov. Úspech na festivale jej priniesol možnosť nahrať album v CGD (vlastnené Warner Music Taliansko).
Pieseň sa stala známou nielen v Taliansku, ale zaznamenala úspech aj v zahraničí a stala sa začiatkom Laurinej kariéry.
"La solitudine" je balada o chlapcovi, ktorý sa volá Marco, ktorý bol odlúčený od svojej lásky na nátlak svojej rodiny a poslali ho žiť ďaleko od nej. Dievča mu spieva svoju úprimnú a emocionálnu spoveď o osamelosti a bolesti, ktorú cíti, keď nie sú spolu.
La soledad.
V roku 1994 bola pieseň "„La solitudine“" preložená do španielčiny pod názvom La soledad. Bola vydaná na prvom albume v španielčine určenom pre Španielsko a Latinskú Ameriku, na ktorom bola prvým singlom. 
La solitudine (Loneliness).
V roku 1995 bola pieseň preložená do angličtiny a objavila sa na albume pre anglofónny trh Laura Pausini s názvom La solitudine (Loneliness) spolu s ďalšími piesňami z prvých dvoch talianskych albumov. Anglická verzia bola jedniným singlom na albume.
La solitudine (2001).
V roku 2001 sa pieseň La solitudine objavila na albume najväčších hitov Laury Pausini "" v novej verzii. Na albume bola tretím singlom vydaným v roku 2002. Bola vytvorená aj nová španielska verzia piesne "La soledad" na španielskom albume ""Lo mejor de Laura Pausini: Volveré junto a ti".
Videoklip.
Hudobné video je pomerne jednoduché, so zábermi na talianskej pláži, kde Laura spieva pri mori, na moste, občas sa pohrá so psom. Video s malými zmenami bolo použité aj pre španielsku verziu "„La soledad“".
Zároveň bol natočený aj klip piesne Perché non torna più, ktorý bol vydaný ako tretí singel z jej albumu. Obe verzie klipu boli uverejnené aj na VHS "Video collection 93-99".
Futbal na Pacifických hrách 2007

Tento turnaj bol kvalifikáciou na záverečnú skupinu Oceánsky pohár národov 2008. Zúčastnilo sa ho 10 mužstiev, ktoré boli rozdelené do 2 skupín. Prvý a druhý postúpili do semifinále. 1., 2., a 3. mužstvo v celkovom hodnotení postúpili na Oceánsky pohár národov 2008 s .
Skupiny.
Skupina A
Skupina B
Strelci gólov.
Nastrieľalo sa dokopy 110 gólov v 24 zápasoch, priemer je 4.58 gólov za zápas.
10 gólov
9 gólov
7 gólov
5 gólov
4 góly
3 góly
2 góly
1 gól
Vlastné góly
Rave

Rave je hudobný žáner, skladajúci sa z foriem elektronickej tanečnej hudby, ktoré sú spojené s rave scénou.
Charakteristika.
Najčastejšie je termín Rave používaný popisovaním vysoko energickej hudby, vrátane niektorých foriem trance, ktorá sa vyznačuje samplami, loopmi a syntetizátormi. Do menej intenzívnej formy Rave patria Ambient a Chillout, zvyčajne hrané v oddelených priestoroch rave, známych ako „chill rooms“, ktoré poskytujú odpočinok a relax od intenzívneho tanca.
Rave nasledoval House fenomén a bol spočiatku považovaný za kombináciu Acid housu, New beat, rýchleho Breakbeatu a hardcorových foriem Techna.
Žánre.
Rave je diverzifikovaný do rôznych žánrov.
Do downtempo a tiež netanečných žánrov, ktoré sa počúvajú v „chill rooms“ patria:
Jigga Jigga!

„Jigga Jigga!“ je skladba nemeckej techno skupiny Scooter z ich desiateho štúdiového albumu "Mind the Gap" z roku 2004. Tento singel bol pôvodne naplánovaný pre Ratty. Na vzniku skladby sa podieľala aj Nikk, manželka Ricka J. Jordana.
Slovenská autobusová doprava Žilina

Slovenská autobusová doprava Žilina, akciová spoločnosť (skr. SAD Žilina, a. s.) je autobusový dopravca zabezpečujúci hromadnú dopravu osôb v okresoch Žilina, Bytča, Čadca, Kysucké Nové Mesto, Martin a Turčianske Teplice. Dopravca akceptuje dopravné karty aj iných dopravcov zapojených v projekte Slovenský dopravný pas a je súčasťou Integrovaného dopravného systému Žilinského samosprávneho kraja.
Dejiny.
Podnik sa osamostatnil pod názvom „Československá automobilová doprava, štátny podnik Žilina“ v roku 1991 odčlenením od podniku „Československá automobilová doprava, štátny podnik Banská Bystrica“. Po vzniku samostatného Slovenska v roku 1993 zmenil podnik názov na „Slovenská automobilová doprava, štátny podnik Žilina“ a v roku 1994 na „Slovenská autobusová doprava, štátny podnik Žilina“. V roku 1999 bol zlúčený s podnikmi SAD v Čadci, Martine, Kysuckom Novom Meste a Turzovke. V roku 2002 bol podnik sprivatizovaný, vznikla „Slovenská autobusová doprava Žilina, akciová spoločnosť“.
Predmet činnosti.
SAD Žilina, a. s. zabezpečuje prímestskú dopravu v okresoch svojej pôsobnosti. V mestách Martin, Vrútky, Čadca a Kysucké Nové Mesto prevádzkuje linky MHD. Okrem toho zaisťuje aj linky diaľkovej dopravy do Komárna a Štúrova (linka do Štúrova chodí len cez letné prázdniny) a medzinárodné spoje v prihraničných oblastiach a na trase Žilina – Brno.
Dávnejšie spoločnosť zabezpečovala aj diaľkové linky do Bratislavy a Košíc, ale tie zrušila.
Edel Records

Edel Music je nemecké priemyselné hudobné štúdio.
História.
Edel Music bolo založené v roku 1986 Michaelom Haentjesom v Nemecku ako zásielková nahrávacia spoločnosť, predávajúca väčšinou soundtracky. S umelcami ako Scooter, Sash!, Holly Johnson a mnohými ďalšími sa stala veľmi úspešným popovým vydavateľstvom. Edel Music išiel na burzu Frankfurt Stock Exchange v roku 1998.
V priebehu rokov bol Edel Music kúpený Eagle Rock Records, Facedown Records, Gang Go Music, Club Tools, Control Records a belgickým Play It Again Sam.
Edel Music má hlavnú kanceláriu so sídlom v Hamburgu, ale stále rozširuje svoju sieť vydavateľstiev po celom svete a má silnú sieť distribútorov, a má pobočky v krajinách: Taliansko, Švajčiarsko, Dánsko, Rakúsko, Spojené kráľovstvo, Švédsko, Fínsko a Francúzsko.
V posledných rokoch, Edel Music vydal štúdiové albumy umelcom ako JoJo, Lisa Stansfield, Toni Braxton, Sabrina Salerno, Deep Purple, Gregorian, Thomas Anders, Chris Rea, Jerry Lee Lewis, Status Quo, Ali Campbell, UB40, Europe, Jon Lord, Glenn Hughes, Turbonegro, a jeho zoznam je medzi najsilnejšími v nezávislom hudobnom priemysle.
Príjmy spoločnosti Edel Music dosiahli v roku 2009 123 miliónov eur.
CFM International CFM56

CFM International CFM56 je označenie pre rad prúdových leteckých motorov vyrábaných firmou CFM International. CFM International je joint venture medzi GE Aviation z USA (zodpovedný za vysokotlakovú časť) a SNECMA Moteurs z Francúzska (zodpovedný za nízkotlakovú časť).
Sheffield Tunes

Sheffield Tunes je nemecké hudobné vydavateľstvo, spadajúce pod Kontor Records, ktoré vzniklo v roku 2000. Založili ho vtedajší členovia skupiny Scooter H. P. Baxxter, Rick J. Jordan , Axel Coon a Jens Thele. Prvý singel, ktorý vyšiel pod značkou Sheffield Tunes bol „I'm Your Pusher“ a prvým vydaným albumom sa stal "Sheffield". Distribútorom všetkých hudobných nosičov je Edel Records.
Labelcode: LC 11045
Kontor Records

Kontor Records je nemecké nahrávacie štúdio so sídlom v Hamburgu. Patrí medzi najúspešnejšie vydavateľstvá elektronickej hudby v Nemecku. Medzi najznámejších hudobníkov, ktorí vydávajú pod vydavateľstvom Kontor Records patria ATB, DJ Tiësto a Scooter. Kontor Records pravidelne vydáva obľúbenú kompiláciu "Kontor: Top Of The Clubs". Úspešná je tiež rádiová show Kontor On Air, počas ktorej mixujú osobnosti vydavateľstva svoje sety. Medzi najusilovnejších patria Markus Gardeweg, Jens Thele a Jay Frog.
Labelcode: LC 2182 / LC 02182
Externé odkazy.
Oficiálna stránka vydavateľstva
Ti Sento

„Ti Sento“ je singel nemeckej techno skupiny Scooter, založený na rovnomennej skladbe z roku 1986 od talianskej skupiny Matia Bazar. Na singli spolupracovala speváčka skupiny Matia Bazar, Antonella Ruggiero, a bol druhým vydaným singlom z albumu "Under the Radar Over the Top".
Intenzívna medicína

Intenzívna medicína je odbor medicíny, ktorý zabezpečuje starostlivosť a liečbu kriticky chorých, u ktorých hrozí zlyhanie, zlyháva alebo zlyhala funkcia jedného alebo viacerých orgánových systémov. Pri aplikácii princípov intenzívnej medicíny spolupracuje s operačnými a neoperačnými odbormi.
Je interdisciplinárnym a základným odborom v liečebno-preventívnej starostlivosti, ktorý skúma a poskytuje anestetickú, resuscitačnú a intenzívnu starostlivosť.
Označuje sa aj pojmom urgentná medicína.
Trafikkalfabetet

Trafikkalfabetet () je font patriaci do rodiny písiem sans-serif, ktorý je využívaný na dopravné účely v Nórsku. 
Písmo vytvoril Karl Petter Sandbæk v roku 1965. Digitalizácia, ktorú viedol Jacob Øvergaard, prebehla v roku 2006.
Hrdlička

Hrdlička môže byť:
Marc Trauner

Marc Trauner lepšie známy pod jeho niekoľkými pseudonymami ako Marc Acardipane, Mescalinum United, The Mover, Pilldriver, Marshall Masters a Resident E je frankfurtský DJ a producent.
História.
Trauner bol spoluzakladateľ vydavateľstva Planet Core Productions a pod pseudonymom Mescalinum United vydal skladbu „We Have Arrived“ v roku 1990. Skladba „We Have Arrived“ bola zremixovaná producentom Aphex Twin, a dve verzie skladby sa objavili na albume Aphex Twin "Classics".
Trauner skóroval v hitparáde Top 20 Hits vo Veľkej Británii v spolupráci so skupinou Scooter v roku 2003, so singlom „Maria (I Like It Loud)“,ktorý je coververziou jeho singlu z roku 1998 s názvom „I Like It Loud“.
V roku 2006 vydal svoj Best Of Album - Best Of Marc Acardipane (1989-1998). Bol zložený z dvoch častí.
„We Have Arrived“.
„We Have Arrived“ je gabberová skladba Marca Traunera pod pseudonymom Mescalinum United. Bola prvýkrát vydaná vydavateľstvom Planet Core Productions v roku 1990 z Reflections of 2017 EP. Skladba je často považovaná za prvú gabber/hardcore skladbu.
Charly Lownoise &amp; Mental Theo

Charlie Lownoise &amp; Mental Theo je DJ-ská dvojica z Holandska. Sú známy pre ich úspešné happy hardcorové skladby, ale taktiež produkovali aj tvrdšie gabber skladby. Celosvetovo predali cez 3 milióny kópií.
História.
Charlie Lownoise, narodený ako Ramon Roelofs 16. júna 1968 v Haagu v južnom Holandsku, bol neskôr členom Starsplash. Mental Theo sa narodil ako Theo Nabuurs 14. februára 1965 v ’s-Hertogenbosch v Severnom Brabantsku. K ich známym skladbám patria „Wonderful Days“ (so slovami skladby „Help Get Me Some Help“ od Tonyho Ronalda), „Stars“ a „Live In London“.
Antonov An-124

Antonov An-124 "Ruslan" (v kóde NATO: „Condor“) je strategické nákladné lietadlo vyvinuté v Sovietskom zväze v 70. a 80. rokoch 20. storočia. Predstavuje štvormotorový hornoplošník s klasickými chvostovými plochami s mnohokolesovým podvozkom nosového typu. Trup je hermetizovaný, rozdelený na dve paluby. Nákladný priestor má dĺžku , šírku a výšku , objem prevyšuje , nosnosť 120 ton.
Antonov An-124 vznikol v Antonovovej konštrukčnej kancelárii, prototyp vzlietol 26. decembra 1982 v Kyjeve. S týmto lietadlom bolo ustanovených 21 svetových rekordov (okrem iného v nosnosti –  do výšky , vzdialenosť na uzavretej trati). V roku 1985 bol prvýkrát predstavený na výstave v Paríži. Sériová výroba sa začala v úvode roku 1986. V roku 1992 sa uskutočnila certifikácia civilnej verzie.
Cyrano z Bergeracu

Cyrano z Bergeracu môže byť:
Cyrano de Bergerac môže byť:
Premier League 2010/2011

Premier League 2010/2011 bola 19. sezóna Premier League, najvyššej anglickej futbalovej súťaže od jej zavedenia v roku 1992. Obhajcom titulu bola Chelsea. Nováčikmi súťaže boli Newcastle United, West Bromwich Albion a Blackpool. Sezóna začala 14. augusta 2010 a skončila 22. mája 2011.
Manchester United získal 19. titul v klubovej histórii. Do Ligy majstrov UEFA 2011/2012 sa spolu s ním kvalifikovali aj Chelsea, Manchester City a Arsenal. Do predkôl Európskej ligy UEFA 2011/2012 sa kvalifikovali Tottenham Hotspur, Birmingham City - obaja do 4. predkola, Stoke City do 3. predkola a Fulham do 1. predkola. Do 2. ligy zostúpili Birmingham City, Blackpool a West Ham United.
Tabuľka.
&lt;br&gt;
&lt;br&gt;